Ṭṭrenǧ d yiwet seg uraren n telwiḥt mucaεit ed iqburen maḍi, d urar astratiji anda usamma ur yesεi ara tamlilt. Ṭṭrenǧ yurar gar snat yimyuraren, suffel telwiḥt tebḍa ɣef 64 n timkuẓin, yal amyurar yesɛa 16 n tisiway n urar (tiɣmiwin-ines maci kifkif, s umata; timellalin ed tiberkanin). Amyurar i yesɛa tisiway n urar timellalin yebda urar, deffir wakken, yal amyurar iɛerreḍ ad nekkes tisiway tameqqrant n axṣim-is, agellid. Amezruy Ṭṭrenǧ iban-d i tikelt tamezwarut deg lqern wis 6 deg Lhend. Seg lqern wis 10, i yenfufed deg Asya, Asamar alemmas ed Turuft. Seg lqern wis 15, ṭṭrenǧ yettwaḥseb em urar ageldan imi cciεa-is deg tinnubla. Alɣuɣen n umaḍal n ṭṭrenǧ Ilugan n urar Ṭṭrenǧ yurar deg telwiḥt tamkuẓt tebḍa ɣef 64 n timkuẓin, timkuẓin-nni sɛant snat tiɣmiwin : ṣfan em amellal neɣ awraɣ; ed tiɣmi nniḍen : yestulles em aberkan neɣ azegzaw. Imussuyen n tisiway n urar Telwiḥt tamkuẓt n ṭṭrenǧ em umkan n umennuɣ, deg-s taredsa n yal amyurar ttnaɣen ad nekkes ugellid n uxṣim-is, taredsa n yal amyurar deg-s 16 n tisiway n urar. Deg ṭṭranǧ llan 6 leṣnaf n tisiway : Agellid (♔, ♚) : yal agellid yezmer yettembiwil akked yiwen amkuẓ deg ɣer yal tama. Lberǧ (♖, ♜) : yal amyurar yesɛa snat lebraǧ, lberǧ-nni yezmer yettembiwil akked 1-7 timkuẓin deg tanilat agi (⇆, ⇅). Ilu (♗, ♝) : yal amyurar yesɛa snat yiluten, ilu yezmer yettembiwil deg yal amkuẓ deg tanilat agi ( ↖ ↘ ↗ ↙). Aneɣlaf / vizir (♕, ♛) : yal amyurar yesɛa aneɣlaf, aneɣlaf yezmer yettembiwil em Lberǧ ed ilu. Amnay / aɛudiw (♘, ♞) : yal amyurar yesɛa snat imnayen / iεudiwen, aɛudiw-nni yezmer yettembiwil am isumal n usekkil ''L''. Aserdas (♙,♟) : yal amyurar yesɛa 8 iserdasen, asedas yezmer yettembiwil akked yiwen amkuẓ ɣer zdat (snat deg tazwara n urar), ed ad yeṭṭfeɣ tisiway n axṣim-is deg tanilat (↖, ↗) akked yiwen amkuẓ. Tizmilin Muqel daɣen Suduku